b'\n_START_ARTICLE_\nAleksei Petuhov\n_START_SECTION_\nArvokilpailut\n_START_PARAGRAPH_\nPetuhov sai junioreiden MM-kilpailuissa hopeaa 30\xc2\xa0kilometrin vapaan hiihtotavan yhteisl\xc3\xa4ht\xc3\xb6kilpailussa Sollefte\xc3\xa5ssa 2003. Liberecin MM-kilpailuissa 2009 h\xc3\xa4n oli sprinttikilpailussa yhdeks\xc3\xa4s. Vancouverin olympialaisissa 2010 Petuhov oli parisprintiss\xc3\xa4 pronssilla Nikolai Morilovin kanssa. Val di Fiemmen MM-kilpailuissa 2013 Petuhov voitti maailmanmestaruuden parisprintiss\xc3\xa4, parinaan Nikita Krjukov. Sot\xc5\xa1in olympialaisissa 2014 h\xc3\xa4n sijoittui vapaan hiihtotavan sprintiss\xc3\xa4 kahdeksanneksi. Falunin MM-kilpailuissa 2015 h\xc3\xa4n sai Krjukovin kanssa hopeaa vapaan hiihtotavan parisprintiss\xc3\xa4.\n_START_SECTION_\nMaailmancup\n_START_PARAGRAPH_\nPetuhov sijoittui maailmancup-kaudella 2008\xe2\x80\x932009 toiseksi vapaan hiihtotavan sprinttikilpailuissa Rybinskiss\xc3\xa4 ja Valdidentrossa. Sprintticupissa h\xc3\xa4n sijoittui kuudenneksi. Seuraavalla kaudella h\xc3\xa4n voitti vapaan hiihtotavan sprintin D\xc3\xbcsseldorfissa sek\xc3\xa4 sijoittui Rybinskiss\xc3\xa4 ja Oslossa toiseksi sek\xc3\xa4 Davosissa kolmanneksi my\xc3\xb6s vapaan tyylin sprinteiss\xc3\xa4. Lis\xc3\xa4ksi h\xc3\xa4n oli voittamassa parisprintti\xc3\xa4 D\xc3\xbcsseldorfissa ja Rybinskiss\xc3\xa4. Sprintticupissa h\xc3\xa4n sijoittui kolmanneksi._NEWLINE_Kaudella 2010\xe2\x80\x932011 Petuhov voitti Rybinskin vapaan hiihtotavan sprintin ja oli toinen Davosin vapaan hiihtotavan sprintiss\xc3\xa4 sek\xc3\xa4 Tour de Skin prologissa Oberhofissa. Sprintticupissa h\xc3\xa4n oli nelj\xc3\xa4s. Kaudella 2011\xe2\x80\x932012 h\xc3\xa4n sijoittui toiseksi D\xc3\xbcsseldorfin vapaan hiihtotavan sprintiss\xc3\xa4 ja voitti Davosin vapaan hiihtotavan sprintin. Tour de Skill\xc3\xa4 h\xc3\xa4n oli toinen Oberstdorfin sprintiss\xc3\xa4. H\xc3\xa4n voitti lis\xc3\xa4ksi parisprintin Milanossa. Sprintticupissa h\xc3\xa4n sijoittui nelj\xc3\xa4nneksi._NEWLINE_Kaudella 2012\xe2\x80\x932013 Petuhov sijoittui kolmanneksi Quebecin sprintiss\xc3\xa4. Kaudella 2013\xe2\x80\x932014 h\xc3\xa4n oli toinen Lahden ja kolmas Nov\xc3\xa9 M\xc4\x9bston maailmancupkilpailussa. Kaudella 2014\xe2\x80\x932015 h\xc3\xa4n sijoittui toiseksi Davosin vapaan hiihtotavan sprintiss\xc3\xa4 ja voitti Otep\xc3\xa4\xc3\xa4n vapaan hiihtotavan parisprintin. Sprintticupissa h\xc3\xa4n oli nelj\xc3\xa4s.'